**PÁLYÁZATI  FELHÍVÁS**

A Pálfi István Régiófejlesztési Alapítvány (a továbbiakban: Alapítvány) – a Külgazdasági és Külügyminisztérium támogatásával – meghirdeti a Pálfi István Ösztöndíj Programot a magyarországi, valamint határon túli államokban működő felsőoktatási intézményekben 4. és 5. évfolyamon, illetve MSc képzésben tanuló hallgatók, továbbá doktori képzésben részt vevő hallgatók, doktori abszolutóriummal rendelkezők, illetve doktorjelöltek számára.

A lehetséges ösztöndíjas keret: 5 fő.

**Támogatott térségek elsődlegesen:**

Magyarország, Kárpátalja, Felvidék, Partium, Erdély, Délvidék, Drávaszög, Muraköz, Alpokalja

**Az ösztöndíjas feladatai:**

1. kutatási terv összeállítása területfejlesztési, EGTC/ETT témában;
2. a kutatási terv alapján területfejlesztési, EGTC/ETT tárgyú tanulmány, kutatási munka elkészítése a támogatási időszak végére (legalább 1 szerzői ív);
3. a támogatási időszak feléig egy előrehaladási jelentés elkészítése (legalább 1500 karakter);
4. kötelező részvétel az ösztöndíj programhoz kapcsolódó rendezvényeken;
5. az ösztöndíjjal összefüggő adminisztrációs feladatok elvégzése.

**Elvárásaink:**

1. Európai Uniós és területfejlesztési, EGTC/ETT ismeretek iránti érdeklődés;
2. határozott fellépés, jó kapcsolatteremtő képesség, rugalmasság, céltudatosság, terhelhetőség;
3. továbbfejlődésre, tanulásra való fogékonyság;
4. felsőoktatási képzésein legalább öt lezárt félév;
5. magyar állampolgárság VAGY határon túli magyar származás;
6. elkötelezettség a fentebb felsorolt térségek határon átnyúló fejlesztése iránt.

**Amit kínálunk:**

1. bruttó = nettó 120.000,- Ft/hó ösztöndíj 4 hónapos támogatási időtartamra (2024. február 1 – 2024. május 31.);
2. brüsszeli /európai parlamenti szakmai gyakorlat biztosítása;
3. a gyakorlat idejére szállás és utazás biztosítása;
4. tutori szakmai támogatás;
5. „Pálfi Ösztöndíjas klub” tagság.

**Kötelezően csatolandó mellékletek, igazolások:**

1. Szakmai önéletrajz;
2. Legalább öt lezárt félévet igazoló leckekönyv egyszerű másolata;
3. Kutatási téma pontos megjelölése, illetve kifejtése minimum 1, maximum 2 oldal terjedelemben.

**Csatolható mellékletek:**

1. tanulmányi verseny(ek)en elért eredmény(ek) igazolása
2. nyelvvizsga-bizonyítvány(ok) egyszerű másolata
3. szakmai (és közéleti) tevékenység igazolása

Pályázatok **benyújtásának** határideje: **2023. december 4.**

Pályázatok elbírálása a 3 tagú szakmai bírálóbizottság által: 2023. december 5-31.

Pályázók **szóbeli meghallgatása** online formában: **2024. január 2-26.**

**A támogatott pályázatot követően az ösztöndíj megkezdésének további feltétele:**

* Munkaterv elfogadása az Alapítvány által felkért szakmai kuratórium (a továbbiakban: Kuratórium) által.
* A pályázó a pályázaton való részvétellel elfogadja a következőket:
Az értékeléshez pontosítás, további adat, információ, dokumentum kérhető, amely hiánypótlásként csatolandó a pályázathoz.
* A pályázatokról a döntést az Kuratórium hozza meg a jelöltek személyes meghallgatása után, a pályázati határidő lejártát követően.
* A pályázati elbírálás eredményéről a nyertes pályázót elektronikus levélben értesíti az Alapítvány.  A Kuratórium döntésével szemben jogorvoslatnak nincs helye.
* Az ösztöndíjas pályázóval az Alapítvány szerződést köt, amelyben rögzíti az ösztöndíjas vagy támogatott jogait és kötelezettségeit.
* A pályázaton ösztöndíjat nyert ösztöndíjas a pályázaton való részvétellel hozzájárul ahhoz, hogy neve az ösztöndíj elnyerése esetén nyilvánosságra kerüljön.
* Kizárható az a pályázó, aki valótlan, hamis adatot szolgáltat, ilyen nyilatkozatot tesz a pályázat benyújtásakor, illetve valamely, a pályázat elbírálását érintő valós tényt, adatot elhallgat.

**A pályázatokat e-mailben az alábbi címen várjuk:**

e-mail: palfiosztondij@gmail.com

Kérdés esetén kérjük, szintén erre az e-mail címre írjon.

*Pálfi István Régiófejlesztési Alapítvány Kuratóriuma*